Zhantas/Cleaned-Kyrgyz_Wikipedia huggingface dataset:
Регресстик доо

Регресстик доо – карызкордун күнөөсүнөн улам, үчүнчү тарапка төлөнгөн акчаны (же дагы башка мүлктүк баалуулуктарды) кайырып берүү жөнүндөгү талап. М.: камсыздандыруу уюмунун Р. д-су боюнча, келтирилген зыян үчүн жоопкер тарап жабырлануучуга камсыздандыруу төлөмүнүн ордун толтурууга тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Реестр кармоочу (каттоочу)

Реестр кармоочу (каттоочу) – баалуу кагаздардын ээлерин каттоо боюнча иш алып баруучу, баалуу кагаздар базарынын кесипкөй катышуучусу. Р. к. укук жана милдеттери, реестрди (каттоону) жүргүзүүнү ишке ашыруунун тартиби мыйзамдар жана эмитент менен каттоочунун ортосундагы келишим менен аныкталат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Резервдик фонд

Резервдик фонд – мүлк ээси тарабынан өзүнүн каржылык туруктуулугун камсыз кылуу үчүн жана башка максаттарда түзүлүүчү фонд. Р. ф. юридикалык жактар (анын ичинде кооператив, акционердик коом, мамлекеттик эмес бааракылык фонд), мамлекеттик органдар (м.: КР Президентинин, КР Өкмөтүнүн, КРУБдун Р. ф-у) жана жергиликтүү өзалдынча башкаруу органдары тарабынан уюштурулушу мүмкүн. Максаттары, уюштуруу тартиби жана түзүлгөн Р. ф-унун өлчөмү юридикалык жактардын уставдары, мамлекеттик органдардын жоболору жана КР мыйзамдары менен аныкталат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Резидент эмес юридикалык жак

Резидент эмес юридикалык жак – КР салык мыйзамдарына ылайык, резидент – юридикалык жак деп таанылбаган юридикалык жак .
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Резидент юридикалык жак

Резидент юридикалык жак – КР мыйзамдарына ылайык түзүлгөн юридикалык жак же иш жүзүндөгү башкаруу органдары КРде жайгашкан жак.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Резиденттер

Резиденттер – КР мыйзамдары боюнча: а) КРде туруктуу жашап турган, анын ичинде убактылуу чет өлкөдө жүргөн жеке адамдар. КРде туруктуу жашап жатышкан чет өлкөлүк жеке адамдар иммиграция тууралуу тийиштүү органдарга кабарлашкандан кийин Р. болуп калышат; б) КРде жайгашуу менен КР мыйзамдарына ылайык уюштурулган юридикалык жактар; в) КРдин чет өлкөлөрдө жайгашкан дипломаттык жана башка ырасмий өкүлчүлүктөрү; г) КРде жайгашкан, КР мыйзамдарына ылайык түзүлгөн чет өлкөлүк юридикалык жактардын өкүлчүлүктөрү жана бөлүмдөрү; д) КРдин чет өлкөлөрдө жайгашкан юридикалык жактарынын өкүлчүлүктөрү жана бөлүмдөрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Резиденция

Резиденция (кийин. лат. residentia ) – чет мамлекеттин элчисинин, мамлекет, өкмөт башчысынын турган жери.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Реквизиция

Реквизиция (лат. requisitio – талап) – 1) КР жарандык мыйзамдарында мамлекеттик органдардын чечими боюнча мыйзамда белгиленген тартипте жана шарттарда менчик ээсине мүлктү базар баасын төлөп берүү менен коомдун пайдасына мүлктү алып коюу жолу аркылуу ээлик кылуу укугун токтотуунун негиздеринин бири. Р. табигый кырсыктардын, кыйроолордун, эпидемиялардын, туташ мал ылаңдарынын учурларында жана башка өзгөчө кырдаалдарда колдонулат. Мүлкү реквизацияланган адам Р. жүргүзүлгөн шарттардын аракети токтотулганда сот аркылуу сакталып калган мүлктөрүн кайтырап берүүнү талап кылууга укуктуу; 2) эл аралык укукта каршы мамлекеттин аскери тарабынан пайдалануу үчүн аркыл мүлк түрлөрүн кайра кайтарып берүү негизинде зордоп тартып алуу. 1907-жылкы кургакта согушуунун мыйзамдары жана каадалары жөнүндөгү Гаага конвенциясына ылайык Р. басып алуучу армиянын муктаждыктары үчүн гана жүргүзүлүшү мүмкүн жана дегеле согушуп жаткан мамлекеттин керектөөсүн камсыз кылуусу керек эмес. Эл аралык укук (м.: дипломаттык мамилелер жөнүндө 1961-жылкы Вена конвенциясы) дипломаттык жана консулдук өкүлчүлүктөрдүн мүлктөрүн согуштук жана коомдук муктаждыктар үчүн Р-го тыюу салат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рекламация

Рекламация (лат. reclamatlo – каршы болуу, жактырбоо) – жарандык укукта сатып алуучунун (тапшырыкчынын) продуктуну даярдоочуга (берүүчүгө, жасоочуга) анда табылган кемчиликтерге жана/же толук жабдылбаганына байланыштуу тийиштүү актылар менен жол-жоболоштурулган дооматы. Р. эгер ал долбоорлоо-технологиялык кемчиликтер, буюмдун жана анын жабдууларынын бузулганына байланыштуу болсо кабыл алынат. Р. эгер ал туура эмес пайдаланууга байланыштуу болсо, же кайра кошумча иликтөөдө бузулуулар бышыкталбаса, Р. четке кагылат. Эларалык сооданын заманбап укуктарында жана КР мыйзамдарында «Р» аталгысы «доомат» аталгысы менен четке сүрүлүп салынган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ректо-вексель

Ректо-вексель – «Берилүү укугу жок» деген белги коюлган вексель.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ремиз

Ремиз (фр. remise ) – 1) брокер менен баалуу кагаздарды сатып алуучунун ортосунда ортомчулук кылган адамга биржалык брокер тарабынан төлөнүп берилүүчү комиссиондук сыйакы; 2) которум вексели менен акча төлөп берүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ремитирлөө

Ремитирлөө (лат. remittere – жөнөтүү)– эсептешүү ыкмасы, мында карызкор улуттук валюта базарынан өз өлкөсүнүн валютасына чет өлкөлүк валюта (тратта, чек, телеграфтык которум) сатып алып, аны өз карызын жабуу үчүн кредиторго жөнөтөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рента

Рента (нем. Rente , лат. reddita – кайтарылган) – ишкердик менен байланышпаган жана карызга берилген капиталдан (кредиттен) пайыз түрүндө үзгүлтүксүз алынуучу рантье, ал эми жер ээсинин ижарага берген жер участогунан жер Р-сы түрүндө алуучу киреше. Башка мүлктөрдү, анын ичинде туракжайларды, жаратылыш байлыктарын пайдалангандыгы үчүн да алынышы мүмкүн. Көпчүлүк өлкөлөрдө ээсинин мамлекеттик баалуу кагаздар боюнча алуучу кирешелери (кара:Рента келишими).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рента зайымы

Рента зайымы – мамлекет жоюу мөөнөтүн белгилебеген жана карыздын капиталдык суммасын кайтарып берүү милдетин (белгиленген мөөнөттө) өзүнө албаган, бирок облигация кармоочуларга рента аталган туруктуу кирешеге кепилдик берген мамлекеттик зайымдын бир түрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рента келишими

Рента келишими – бир тарап (рента алуучу) экинчи тарапка (рента төлөөчү) мүлктү менчикке берүүгө, ал эми рента төлөөчү алган мүлкүнүн ордуна мезгил-мезгили менен рента алуучуга белгилүү акча каражаттарын төлөөгө, же башка түрдө аны кармоонун каражатын берип турууга милдеттенген келишим. Р. к. боюнча рента төлөө мөөнөтсүз (туруктуу рента) же рента алуучунун өмүрү өткөнгө (өмүр боюу рента) чейин белгиленишине жол берилет. Өмүр боюу белгиленген рента жаранды өмүр боюу кароо менен багуу шартында белгиленүүсү ыктымал (кара: Өмүр боюу каралашуу менен багуу келишими). Р. к. нотариалдык күбөлөндүрүүгө жатат, рента төлөө үчүн мүлктү ажыратуу мамлекеттик каттоодон өткөрүлүшү тийиш. Жер участогу, ишкана, туракжай жана башка кыймылсыз мүлктөр аны төлөөгө берилсе, рента алынат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рента пайдасы

Рента пайдасы – КР жер алдындагы кен-байлыктар жөнүндөгү мыйзамдары боюнча пайдалуу кен-байлыктар жыйымынын жана ал жайгашкан аймактын инфратүзүмүнүн өнүгүшүнүн бир кыйла жагымдуу мүнөздөмөсү менен шартталган кендүү жерди өздөштүрүүдөн түшкөн жалпы пайданын бир бөлүгү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ренталык облигация

Ренталык облигация – жоюлуу мөөнөтү жок жана ээсине пайыз алып келе турган облигация.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рентинг

Рентинг (англ. renting ) – машиналарды жана жабдууларды кыска убакытка ижарага алуу. Р-дин лизингден олуттуу айырмачылыгы ижарачынын ижара мөөнөтү аяктагандан кийин машиналарды жана жабдууларды сатып алууга укугу жок. Аларды оңдотуу боюнча чыгымдарды тартуучу рентинг коому машиналар менен жабдуулардын ээси болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репатриация

Репатриация (орто кыл. лат. repatriatio – мекенге кайтып келүү) – башка мамлекеттин аймагына түшүп калган кишилерди (ар кандай себептерден улам), алар жараны болгон, туруктуу жашап турган же чыккан өлкөсүнө кайтарып берүү. Адатта, бул эл аралык келишимдердин негизинде жүзөгө ашырылат (м: согуш туткундарын бошотуу), бирок келишимден тышкаркы Р. да болушу мүмкүн. Мындай шарттарда ал кызыкдар мамлекеттин (мамлекеттердин) мыйзамдарында алдынала каралуусу тийиш. Жарандыгын өзгөрткөнүнө (жаңысын кабыл алганына) байланыштуу Р. тандап алуунун (оптациянын) бир түрү катары болушу ыктымал.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репликалар

Репликалар (лат. replico – каршымын) – сот жүрүмүндө тараптардын негизги сүйлөгөн сөздөрүнөн кийин жана анда айтылгандар боюнча (каршы айтуулары), каяшалары, тараптардын жарыш сөздөрүнүн бир бөлүгү. КР кылмыш-жаза-процесстик мыйзамдары боюнча акыркы пикир айтуу укугу (Р.) соттолуучуга же анан жактоочусуна таандык болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репо аткарымы

Репо аткарымы – КР мыйзамдарына ылайык баалуу кагаздарды сатуучунун (сатып алуучунун) белгилүү мөөнөттө жана белгиленген баа боюнча аларды кайра сатып алуу (сатуу) милдеттенмесин алганы жөнүндөгү макулдашуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репрессалийлер

Репрессалийлер (кийинки лат. reрrеssaliae – кармап туруу, токтотуу) – эл аралык укукта мамлекеттин башка мамлекет тарабынан күч колдонуу жана коркутууга байланышпаган аракеттер аркылуу бузулган өз укуктарын калыбына келтирүүгө багытталган укук чектериндеги мажбурлоо аракеттери. Мыйзамсыз балык уулоо үчүн суу кемесин кармоо, анын мүлкүн камакка алуу же аны тартып алуу ж. б. репрессалийлердин мисалдары болуп саналат. Репрессалийлерге кайрылуу укук бузуучу мамлекет чыгымдарды төлөп берүүдөн же болбосо тынчтык жол-жоболорун колдонуу менен кабыл алынган башка чечимдерди аткаруудан баш тарткан учурда гана мыйзамдуу болот. Репрессалийлер укук бузууга тете гана өлчөмдө болууга жана «алгачкы абалды калыбына келтирген» учурдан тартып токтотулууга тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репрессия

Репрессия ( – басуу) — мамлекеттик органдар тарабынан колдонулуучу жазалоо чаралары, жазалоо.
 thumb | 220x124px | right | Саясий репрессияга кабылгандар үчүн эстелик.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репродуктивдик органдар жана ткандар

Репродуктивдик органдар жана ткандар – КР мыйзамдары боюнча адамдын көбөйүү жүрүмүнө, жашоонун үзгүлтүксүздүгүн жана улануучулугун камсыз кылууга катышуучу органдары жана ткандары, айрым алганда, аларга түйүлдүк клеткалары, эрендик, умалар жана эмбириондор кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репродуктивдүү саламаттык

Репродуктивдүү саламаттык – КР мыйзамдары боюнча адамдын толук кандуу тукум жаратууга жөндөмдүүлүгүн чагылдыруучу саламаттыгы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Репродукцирлөө (репрографиялык көбөйтүү)

Репродукцирлөө (репрографиялык көбөйтүү) – КР автордук укуктары боюнча түпнускалардын же каттардын көчүрмөлөрүн жана башка графикалык чыгармаларды фотокөчүрмөлөө же басып чыгаруудан башка техникалык каражаттардын жардамы менен каалагандай көлөмдө жана таризде, бир же андан көп нускада факсимилдик көбөйтүү; көрсөтүлгөн көчүрмөлөрдү электрондук (сандык), оптикалык жана машиналык таризде сактоону же кайра көбөйтүүнү камтыбайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Реституция

Реституция (лат. restitutio – калыбына келтирүү) – 1) жарандык укукта жараксыз деп табылган учурда тараптардын бүтүм боюнча алган нерселеринин баарын кайтарып берүүсү. Эгер мыйзамда бүтүм жараксыз болгондо башкача каралбаган учурда, накталай алган нерсени кайтарып берүү мүмкүнчүлүгү болбосо, анын акча баасында кайтарып берет. Эки тараптуу Р. жалпы эреже болуп саналат; 2) эларалык укукта баскынчылык же дагы башка эларалык-укуктук жосун жасап, анын натыйжасында башка мамлекетке келтирилген зыянды басылып алынган аймактан таланып-тонолуп алынган же мыйзамсыз ташылып кеткен мүлктү кайтарып берип, баштагы калыбына келтирүү аркылуу жоюу же азайтуу милдети менен белгиленүүчү мамлекеттин материалдык эларалык-укуктук жоопкерчилигинин бир түрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Реторсиялар (чектемжооп)

Реторсиялар (чектемжооп) (лат. retorsio ) – өз жарандары менен юридикалык жактарынын укуктук жактан чектелишине жооп катары, мамлекет тарабынан киргизилүүчү чет өлкөлүк жарандар менен юридикалык жактардын укуктарын чектөөлөр. Р. катары колдонулуучу чаралар жооп кылынган актыларга теңдеш болуп, «баштапкы абал калыбына» келген учурдан тарта токтотулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ретрагент

Ретрагент – күрөөгө коюлган буюмдарды сатып алуу менен алектенген адам.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рецепция

Рецепция (лат. receptio ) – укук теориясында өздөштүрүүнү же кайра жаратууну билдирет. Укук тарыхында «Р.» аталгысы башка бир улуттук укук тутумун, институтун, принциптерин өздөштүрүүнү, башка негизги белгилерин белгилөө үчүн колдонулат. Ушул маанисинен алганда, Рим укугун Р. жөнүндө айтышат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Рецидивист (ашынган кылмышкер)

Рецидивист (ашынган кылмышкер) (лат. recidivus – кайра келген) – кылмыш-жаза укугунда өкүм аркылуу соттолгондон кийин кайрадан бир же бирнече кылмыш жасаган адам. Биринчи жолу соттолуп жаткан адамга караганда Р-тин коомго карата коркунучу жогору, ошондуктан Р-ке кылмыш-жаза мыйзамы тарабынан кыйла катуу жаза чарасы каралган. Адатта, соттолгондугу алынганга же жоюлганга чейин жаңы кылмыш жасаган жактар Р. катары эсептелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Реципиент

Реципиент ( – кабыл алуучу) – донордун органы же эт-териси жалгаштырылган адам.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Риэлтор

Риэлтор – кыймылсыз мүлк базарында риэлтордук ишмерчилик жүргүзүүгө укук берген лицензиянын негизинде ортомчулук же дагы башка иштерди жүргүзүүчү жеке (жеке ишкер) же юридикалык жак (риэлтордук фирма).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Риэлтордук ишмерчилик

Риэлтордук ишмерчилик – КР мыйзамдарына ылайык, кыймылсыз мүлк объектилери жана аларга карата укук менен аткарымдарды жасоодо акы алуу менен башка жактар үчүн тейлөө кызматын көрсөтүү боюнча туруктуу негизде жүргүзүлүүчү кесипкөй иш-аракет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Риэлтордук кызматтын керектөөчүлөрү

Риэлтордук кызматтын керектөөчүлөрү – риэлтор менен риэлтордук кызмат көрсөтүүлөр боюнча келишим түзгөн жеке жана юридикалык жактар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Роман-герман укук тутуму

Роман-герман укук тутуму – азыркы (англо-америкалык, мусулман менен катар эле) негизги укук тутумунун (үйбүлө) бири. Р-г. у. т-нун негизги бөтөнчөлүгү Рим укугунун негизинде түзүлгөндүгүндө турат. Азыркы учурда ал топко континенттик Европа өлкөлөрүнүн баары кирет (ошондуктан ал кээде континенттик деп да аталат). Мындан сырткары, ага Латын Америкасындагы мамлекеттердин, Африка менен Азиянын көпчүлүк бөлүгүнүн укук тутумдары кирет. Көп өлкөлөрдө Р-г. у. т. жергиликтүү, салттуу укук менен эриш-аркак жүрөт: Жакынкы Чыгыш өлкөлөрүндө – мусулман менен, Японияда – салттуу адептик-укуктук ченемдер менен, Африкада – жөнөкөй укук менен. Р-г. у. т. үчүн жетиштүү деңгээлде жалпыланган (шарттуу) ченем, укуктун жекече жана жарыя болуп бөлүнүшү, аргандай укук тармактарына бөлүнүүсү мүнөздүү. Укуктун башкы булагы катары мыйзам таанылып, мыйзам чыгаруучу негизги укук тармактарын кодификациялоого умтулат. Сот жосуну, англо-америкалык укуктан айырмаланып, жардамчы булак катары мааниге ээ, же мындай булак катарында таптакыр эле таанылбайт. Роман-герман укук булактарынын арасында каадалардын орду чектелүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Роялти (жер астындагы байлыкты пайдалануу акысы)

Роялти (жер астындагы байлыкты пайдалануу акысы) – пайдалуу кен-байлыктардын корун коротуп жаткандыгы үчүн байлык ээсине (мамлекетке) күндөлүк төлөмдөр.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өрт коопсуздугу

Өрт коопсуздугу – өрттүн алдын алууга жана өчүрүүгө багытталган, укуктук, уюштуруучулук, экономикалык, социалдык, илимий-техникалык чаралардын, тарбиялык чаралардын, ошондой эле тийиштүү күчтөр менен каражаттардын жыйындысы. Өрт кокустан чыгып кетиши ыктымал, бардыгын байкап, өрт чыкканда үйдөгү документтерди да алып чыкканга аракет кылуу керек

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өрт коопсуздугунун талаптары

Өрт коопсуздугунун талаптары – өрт коопсуздугун камсыз кылуу максатында белгиленген социалдык жана/же техникалык мүнөздөгү атайын шарттар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өрт коопсуздук чаралары

Өрт коопсуздук чаралары – өрт коопсуздугун камсыз кылуучу адамдардын, анын ичинде өрт коопсуздугу боюнча талаптарды аткаруу боюнча аракеттери.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр